**“RIOYA QIL YOKI TUSHUNTIR” («COMPLY OR EXPLAIN»)**

 **XALQARO TAMOYILI BO'YICHA E'LON**

“O‘zbekiston metallurgiya kombinati” aksiyadorlik jamiyati (keyingi o‘rinlarda – “O‘zmetkombinat” AJ) 2016-yil 25-iyundagi aksiyadorlar umumiy yig‘ilishining qaroriga asosan, Aksiyadorlik jamiyatlari faoliyatining samaradorligini oshirish va korporativ boshqaruv tizimini takomillashtirish komissiyasining 2015-yil 31-dekabrdagi 9-sonli bayonnomasi bilan tasdiqlangan Korporativ boshqaruv kodeksiga (keyingi o‘rinlarda – Kodeks deb yuritiladi) 2016-yil 25-iyundan e’tiboran adolatli va shaffof biznes yuritish uchun uning talablarga rioya etish majburiyatini o‘z zimmasiga oladi
va sodiqligini namoyish etadi.

 “O‘zmetkombinat” AJ o‘z faoliyatini Kodeks tavsiyalariga muvofiq amalga oshiradi va kelajakda uning barcha tavsiyalariga rioya qilishni rejalashtirmoqda.

Kodeksning 11-bandiga muvofiq, agar Kodeksning ayrim tavsiyalariga rioya qilishning iloji bo‘lmasa, jamiyat «comply or explain»
(«rioya qil yoki tushuntir») xalqaro tamoyiliga amal qilgan holda uning sabablarini batafsil oshkor qiladi.

Hisobot davrida Kodeksning tavsiyalari ba’zi istisnolardan tashqari bajarildi:

|  |  |  |
| --- | --- | --- |
| **Kodeksning punkt raqami** | **Kodeksning tavsiyalari/tamoyillari** | **Tushuntirish** |
| **III bo‘lim 18 punkt “Samarali ichki nazorat mexanizmlarini joriy etish”** | AJlar Kuzatuv kengashi tarkibiga kamida bitta mustaqil a’zoni kiritadi (lekin kuzatuv kengashi a’zolarining soni to‘g‘risidagi nizomda belgilangan miqdorning 15% dan kam bo‘lmasligi kerak). | O‘zbekiston Respublikasining 2014-yil 6-mayda qabul qilingan “Aksiyadorlik jamiyatlari va aksiyadorlarning huquqlarini himoya qilish to‘g‘risida”gi 370-sonli Qonuning 63-moddasiga muvofiq, jamiyat ovoz beruvchi aksiyalarining hammasi bo‘lib kamida bir foiziga egalik qiluvchi aksiyadorlar (aksiyador) jamiyatning moliya yili tugaganidan keyin o‘ttiz kundan kechiktirmay, agar jamiyat ustavida bundan kechroq muddat belgilanmagan bo‘lsa, aksiyadorlarning yillik umumiy yig‘ilishi kun tartibiga masalalar kiritishga hamda jamiyat kuzatuv kengashi va taftish komissiyasiga (taftishchiligiga) bu organning miqdor tarkibidan oshmaydigan tarzda nomzodlar ko‘rsatishga haqli. Aksiyalari fond birjasining birja kotirovkasi varag‘iga kiritilgan jamiyat kuzatuv kengashi tarkibiga kamida bir nafar mustaqil a’zo kiritilishi kerak, ushbu a’zo har yili qayta saylanishi mumkin. Bunda davlat va (yoki) xo‘jalik birlashmasining ulushi ustun bo‘lgan jamiyatlarda nomzod ko‘rsatish hamda kuzatuv kengashining mustaqil a’zosi bo‘yicha ovoz berish davlat va (yoki) xo‘jalik birlashmasining vakillari tomonidan amalga oshiriladi.“O‘zmetkombinat” AJda amaldagi Kuzatuv kengashi to‘g‘risidagi nizomida Korporativ boshqaruv kodeksida nazarda tutilgan Kuzatuv kengashiga mustaqil a’zolarni saylash imkoniyati ko‘zda tutilgan.Bugungi kunga kelib, asosiy aksiyadorlardan, ya'ni 54,25% aksiyalarga egalik qiluvchi O‘zbekiston Respublikasi Iqtisodiyot va moliya vazirligi va 38,38% aksiyalarga egalik qiluvchi O‘zbekiston Respublikasi Tiklanish va taraqqiyot jamg‘armasidan “O‘zmetkombinat” AJ Kuzatuv kengashining mustaqil a’zoligiga nomzodlar taklifi kelib tushmadi.O‘z navbatida, “O‘zmetkombinat” AJ kelgusida mazkur Kodeksning tegishli tavsiyasiga rioya qilishga intilayotgani haqida xabar beradi. |